作者:無名氏
標題:小張屠焚兒救母・混江龍
內容:別無甚倚仗，受孤孀耽疾病受淒涼。心勞意攘，腹熱腸慌。忍凍餓誰憐兒命蹇，守孤貧爭敢母親忘。常則是半抄兒活計，一閤兒餱糧。看看至死，不久身亡。遇不收時月，飢儉年光。母親眼中淚不離了枕蓆邊，你孩兒腹中愁常潛在眉尖上。都不到一時半刻，尋思到百計千方。